stanford-oval/wikipedia huggingface dataset:
Operaatio Shakti
Operaatio Shaktin johtajat

Koodinimellä Pokhran II-kulkeneet ydinkokeet määräsi Intian kansallismielisen BJP-vetoisen hallituksen johtaja Atal Bihari Vajpayee. Voimakkaasti kansallismielinen Intian kansanpuolue BJP oli noussut hallitukseen parllamenttivaaleissa helmikuussa 1998. Puolustusministerinä toimi George Fernandes. Operaatio Shaktia johtivat silloinen puolustusvoimien tutkimuslaitoksen DRDO:n johtaja tohtori Abdul Kalam ja atomienergiakomission johtaja Rajagopala Chidambaram. Kokeiden valmistelut teki käytännössä Bhabhan ydintutkimuskeskus BARC. Satinder Kumar Sikka johti vetypommin kehitystä. Maaliskuun puolenvälin jälkeen Vajpayee tapasi Kalamia ja Chidambaramia muutamaan otteeseen määräten alussa näitä valmistelamaan ydinkokeita saatuaan tietoa ydinohjelman nykytilasta. 6. huhtikuuta Pakistan koelaukaisi uuden 1500 km kantavan Ghauri-ohjuksen, joka lisäsi Intian halua julistautua avoimesti ydinasevallaksi. Kaiken lisäksi Pakistan joka oli jo aiemmin vihjannut ydinkokeen mahdollisuudesta, ilmoitti Abdul Khadeer khanin suulla 15. huhtikuuta 1998 urdunkieliselle Ausaf-lehdelle että Pakistan on valmis ydinkokeisiin poliittisen päätöksen tullessa.[lähde? ]
Kokeiltavat ydinräjähteet lastattiin neljään armeijan kuorma-autoon jotka ajoivat Mumbain Bhabhan ydintutkimuslaitoksen BARC:in ovesta ulos 1. maaliskuuta 1998. Kuorma-autot kuljettivat ydinaseet Mumbain lentokentälle, josta AN-32 kone vei ne Jaisalmerin lentokentälle, josta neljä armeijan kuorma-autoa ajoi ydinräjähteet Pokhranin koealueelle.[lähde? ]
Operaatio Shaktin kokeet

Operaatio Shaktin eli Pokhran-II:n kokeet tehtiin Luoteis-Intiassa Rajasthanin osavaltiossa Tharin autiomaassa Pokhranin alueella. Tarkemmin kokeet tehtiin hylätyn Malkan kylän lähellä asutusta 6 kilometriä 1200 asukkaan Khetolain kylästä koilliseen ja 10 kilometriä etelään Loharkista (ydinkoealueen koordinaatit 27.0788°N, 71.7221°E, 2,8 kilometrin päässä vuoden 1974 kokeen paikasta.[lähde? ]
Intia teki Pokhranissa varmasti ydinkokeita 11. maaliskuuta, 13. päivän koe oli joko epäonnistuminen tai hämäystä.
Intian aikaa iltapäivällä räjäytettiin yhtä aikaa kolme latausta, jotka pöläyttivät kolme tomupilveä ilmaa ja kaivoivat matalia kuoppia maahan maan sisässä räjähtäessään. Voimakkuudeltaan räjähdys vastasi kohtalaisen voimakasta maanjäristystä (magnitudi 4,6–5,4). Pokhranin kokeet aiheuttivat seiniin 4–6 kilometrin päässä olevassa Khetolain kylässä halkeamia.[lähde? ]
11. maaliskuuta 1998 tehdyt ydinkokeet:[lähde? ]
| Nimitys | Räjäytyskuopan nimi | Väitetty voima kt | Todellinen voima kt arvio | Max voima kt arvio | Kuvaus |
| --- | --- | --- | --- | --- | --- |
| Shakti I | "Valkoinen talo", Whisky | 43–45 kt | 22–30 kt | 200–300 kt | Kaksivaiheinen lämpöydinkärki yli 200 metrin syvyydessä. Agni-ohjuksen kärki? Koe lienee jossain määrin epäonnistunut, lämpöydinvaiheen piti tuottaa 30 kt, mutta se tuotti vain 10–15 kt fissiovaiheen lisäksi. Ei liene aivan täysitehoinen vetypommi, joka pystyisi tuottamaan megatonniluokan räjähdyksen. |
| Shakti II | "Taj Mahal", Tango | 12 kt | 12 kt |  | Onnistunut koe. Luultavasti pommikoneesta pudotettava pommi tai Prithvi-ohjuksen kärki. Plutoniumpohjainen fissiokärki yli 150 metrin syvyydessä. Maan pinnalla hiekkaisessa maastoissa olevan kuopan läpimitta 80 m, syvyys 15 m. |
| Shakti III | Kumbhkaran | 0.3 kt |  |  | Kiihdytetty fuusiokärki, ei täysitehoinen, vain koekärki tietojen kokoamista varten. Ydinaine reaktoriluokan plutoniumia, ei aseluokan plutoniumia. Ehkä fuusioaineesta riisutun kiihdytetyn fuusiopommin koe. Ehkä tykistön ydinkranaatti. |

13. maaliskuuta 1998 tehdyt ydinkokeet olivat hyvin pieniä. Toinen niistä räjäytettiin hiekkadyynin sisässä ja se synnytti vain 3,5–4 metrin läpimittaisen kraatterin. Ne olivat joko hämäystä, epäonnistuneita kokeita, hyvin pieniä ydinaseita tai mittauskokeita, joissa ei testattu ydinräjähdyksiä täysitehoisina.[lähde? ]
| Nimitys | Räjäytyskuopan nimi | Väitetty voima kt | Todellinen voima kt arvio | Max voima kt arvio | Kuvaus |
| --- | --- | --- | --- | --- | --- |
| Shakti IV | Navtala NT 1 | 0,5 kt | <0.1 kt |  | Koekärki tietojen kokoamista varten |
| Shakti V | Navtala NT 2 | 0,2 kt | <0,1 kt |  | Koekärki tietojen kokoamista varten. Käytettiin harvinaista U-233:a. |
Seuraukset

Intia teki ydinkokeensa, koska Intiassa oli joissakin piireissä 60-luvulta alkaen pelätty Kiinan ydinaseita. Intia ja Kiina olivat käyneet lyhyen sodan vuonna 1962. Ydinaseellinen Intia oli poliittisesti merkittävämpi tekijä kuin ydinaseeton Intia. Intian lehdissä ylistettiin laajalti maan ydinkoetta. Varsinkin kaupunkien keskiluokka tuki ydinaseita ja kaduilla tervehdittiin ilojuhlin ydinkokeita, mutta kriittiset tahot Intiassakin katsoivat Intian ydinkokeen tekevän maanosasta turvattomamman. Vajpayee sanoi, että viimeisen 2 500 vuoden aikana Intiaan oli hyökätty monta kertaa, muttei maa itse ollut hyökännyt koskaan. Tämän logiikan mukaan Intia ei tulisi käyttämään ydinaseita ensin.
Toki Intiassa oli käyty sisäisiä sotia. Intian tehtyä kokeensa Pakistanin pääministeri Auyb Khan sanoi Pakistanin kokeilevan omia ydinaseitaan, jotta tasapaino Intian kanssa säilyisi alueen kilpavarustelussa. 91 % kannatti India Today-lehden kyselyn mukaan Intian ydinkokeita. Pakistanissakin juhlittiin ydinkokeita. Yhdysvallat oli pettynyt Intian kokeisiin ja asetti Intialle talouspakotteita, pysäytti kaupan ja mikä paljon pahempaa Intian kannalta, jäädytti lainat. Kiinalaisten mukaan Intian ydinase vaarantaa alueen rauhaa ja vakautta ja alentaa alueen turvallisuustilannetta. 27.5 Intia halusi neuvotella Pakistanin kanssa ydinaseiden ensikäytön kieltävästä sopimuksesta. 28. toukokuuta 1998 Pakistan räjäytti oman ilmoituksensa mukaan viisi ydinlatausta Chagain kukkuloilla. YK vaati molemmilta valtioilta lupauksen ettei uusia ydinkokeita tehdä, mutta Pakistan kokeili ydinlatauksia vielä 30. toukokuuta. Ydinaseet ovat tämän jälkeen olleet politiikassa mukana, ja molemmat maat ovat kehitelleet niille yhä pidemmälle kantavia ohjuksia. Jotkut väittävät Intian tehneen ydinkokeet sisäpoliittisista syistä, jotta hallitus vaikuttaisi voimakkaalta kansan silmissä ja pysyisi pystyssä. 2000-luvun alussa Intian ja Pakistanin kiivaassa sanaharkassa puhuttiin avoimesti ydinsodan mahdollisuudesta. Maiden välit kiristyivät sodan partaalle, kun
Intiassa tapahtui Pakistanista kotoisin olevien terroristien tekemä suuri pommi-isku.
Pommi-iskut huipentuivat Intian parlamentissa tapahtuneeseen terrori-iskuun 13. joulukuuta 2001, ja molemmat maat keskittivät tänä vuonna suuren määrän joukkoja toistensa rajalle.
Intian pääministeri George Fernandes sanoi 2003, että Intiassa saattaa räjähtää pommi tai kaksi, mutta jos Intia vastaa iskuihin, Pakistan lakkaa olemasta
Maiden välit lientyivät seuraavana vuonna, mutta kiristyivät taas 2008 Mumbaissa tapahtuneen terrori-iskun takia.
Aiheesta muualla

Operation Shakti: 1998
Shakti ...
Penthouse

Penthouse on Bob Guccionen vuonna 1965 Isossa-Britanniassa perustama miestenlehti. Pian perustamisensa jälkeen lehteä alettiin myydä myös Guccionen kotimaassa, Yhdysvalloissa. Guccione toimi lehden päätoimittajana marraskuuhun 2003 saakka.
Lehden sisältämät eroottiset kuvat olivat alun perin softcorea, mutta sen sisältöä rankennettiin 1990-luvulla internet-pornografian helpon saatavuuden ja muiden miestenlehtien kasvavan suosion vuoksi. Muutoksen vaikutuksesta muun muassa lehden myynti lehtikioskeilla lopetettiin.
2016 uutisoitiin että lehden paperiversion julkaiseminen lopetettaisiin, mutta Penthouse kielsi väitteet ja ilmoitti jatkavansa paperiversion julkaisemista.
Aiheesta muualla

Viralliset sivut (englanniksi)
Pennardin linna

| Pennardin linna |
| --- | --- |
 Porttihuoneen jäljellä oleva osa
Sijainti:  Pennard, Wales
Rakennustyyppi:  linna
Valmistumisvuosi:  1100-luvun alku
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Pennardin linna on Walesin Swansean alueella sijaitseva linna, josta on jäljellä vain osa kehämuurista ja porttihuone.
Paikalle valmistui 1100-luvun alussa paaluvarustus, jonka kylkeen kasvoi kylä jossa oli myös kirkko. Muuri ja portti rakennettiin uudelleen kivestä 1200-luvun lopussa tai 1300-luvun alussa. Verrattain kevyt muuri viittaa rakennusajankohtaan, jolloin walesilaisten uhka oli jo väistynyt. Hiekkadyynien lähentymisen vuoksi kylä jouduttiin siirtämään sisämaahan.
A: Länsitorni, B: Luoteistorni, C: Sali, D: Porttihuone
Linna pääsi Grade II* -luokan suojelukohteeksi 3. kesäkuuta 1964.
Pavel Paska

Pavel Paska on tšekkiläinen jalkapallon pelaaja-agentti ja International Sport Management -manageritoimiston omistaja.
Vuosina 1988–1990 Paska järjesteli František Strakan (Borussia Mönchengladbach), Tomáš Skuhravýn (Genoa CFC) ja Ivan Hašekin (RC Strasbourg) seurasiirrot kunnes vuonna 1991 perusti maan ensimmäisen agenttitoimiston ISM:n. Sittemmin Paska on auttanut useita tšekkiläispelaajia siirtymään ulkomaiden seuroihin. Hänen asiakkaitaan ovat olleet mm. Slavia Prahasta Manchester Unitediin siirtynyt Karel Poborský ja Borussia Dortmundiin ja RC Lensiin siirtyneet Patrik Berger ja Vladimír Šmicer, jotka molemmat sittemmin siirtyivät Liverpooliin.
Nykyisin Paskan yhtiö manageroi noin sataa huippupelaajaa, joita edellä mainittujen lisäksi ovat mm. Tomáš Rosický, Milan Baroš ja Jan Koller.
Lähde

www.ismfootball.com (Arkistoitu – Internet Archive)
Pertti Huuskonen

Pertti Pellervo Huuskonen (s. 2. elokuuta 1956 Pudasjärvi) on suomalainen diplomi-insinööri, yrittäjä ja yritysjohtaja, joka on saanut teollisuusneuvoksen arvonimen.
Huuskonen syntyi autonkuljettaja Jaakko Huuskosen ja talonmies Hilja Kariniemen perheeseen. Hänen ensimmäinen puolisonsa vuodesta 1984 oli Marja Susanna Koskela, vuonna 2008 hän avioitui Minna Heidi Kristiina Rautakorven kanssa. Huuskonen tuli ylioppilaaksi Pudasjärven lukiosta 1975 ja valmistui diplomi-insinööriksi Oulun yliopistosta 1983. MKT-tutkinnon Markkinointi-Instituutissa hän suoritti 1986 ja liikkeenjohdon eMBA-opinnot Oulun yliopistossa 1991.
Huuskonen oli  Insinööritoimisto Vakote Oy:n perustajaosakas ja toimitusjohtaja 1979–1985 ja Oulun Teknologiakylä Oy:n, vuodesta 1998 Technopolis Oulu Oyj ja vuodesta 2000 Technopolis Oyj, toimitusjohtaja 1985–2008, hallituksen päätoiminen puheenjohtaja 2008–2011, puheenjohtaja 2011–2012 ja jäsen 2012–2013. Perustamansa konsulttiyritys Lunacon Oy:n toimitusjohtaja ja hallituksen puheenjohtaja hän on ollut vuodesta 2011. Huuskosen lukuisiin liike-elämän ja muihin asiantuntija- ja luottamustehtäviin ovat kuuluneet muun muassa pitkäaikainen toiminta Kalevan ja Tekniikka & Talous -lehden kolumnistina. Ruotsin kunniakonsuli Oulussa Huuskonen oli 1997–2013. Hän sai teollisuusneuvoksen arvonnimen 2010.
Paul Nicolay

Paul Nicolay.
Paul Nicolay (venäjällä myös Pavel Andrejevitš, 16. kesäkuuta 1777 Viipuri – 28. huhtikuuta 1866 Viipuri) oli venäläinen diplomaatti ja paroni, joka kuului aateloituun Nicolayn sukuun.
Elämä

Viipurissa syntynyt Nicolay kävi koulunsa saksalaisessa Eutinin kaupungissa, jossa Nicolayn opettajana oli runoilija Johann Heinrich Voss. Vuonna 1796 hän aloitti työskentelyn Venäjän ulkoasiainministeriössä toimien suurlähetystön palveluksessa Lontoossa vuodet 1800–1816, kahta lyhyttä Kööpenhaminan ja Tukholman komennusta lukuun ottamatta. Vuonna 1816 Nicolay nimitettiin Kööpenhaminaan Venäjän erikoislähettilääksi ja täysvaltaiseksi ministeriksi, jota virkaa hän hoiti vuoteen 1847 saakka.
Vuonna 1820 Nicolay peri isältään Viipurissa sijaitsevan Monrepos’n kartanon. Hän avasi kartanon puiston yleisölle ja pystytti sinne muun muassa tanskalaisen kuvanveistäjän Gotthelf Borupin tekemän Väinämöisen patsaan, joka oli toinen suomalaisen kansanrunouden tietäjähahmoa kuvaava taideteos. Lisäksi Nicolay rakennutti puistoon kuuluvalle Ludwigsteinin saarelle hautakappelin vanhemmilleen. Myös Paul Nicolay haudattiin itse samalle saarelle.
Perhe

Nicolayn isä oli akateemikko Ludwig Heinrich von Nicolay. Hän avioitui vuonna 1811 ranskalaiseen De Broglien -aatelissukuun kuuluvan ruhtinatar Alexandra Simplician (1787–1824) kanssa. Pariskunta sai kahdeksan lasta, joista tunnettuja ovat diplomaatti Nikolai Armand von Nicolay, ministeri ja valtiosihteeri Aleksander Pavlovitš von Nicolay sekä kenraali Leonti Nikolai Pavlovitš. Nikolai Armandin poika puolestaan oli kansainvälisesti tunnettu evankelista Paul Ernst von Nicolay.
Kirjallisuutta

Greta Langenskjöld: Paul Nicolay, Elämänkuvaus. (WSOY, Porvoo, 1922). E-kirjana Gutenberg-projektissa
Peugeot Quasar

Peugeot Quasar
Peugeot Quasar on Peugeot’n ensimmäinen konseptiauto, joka esiteltiin Pariisin autonäyttelyssä 1984. Sen nimi tulee kvasaaria tarkoittavasta sanasta. Nykyisin auto on näytteillä Peugeot’n omassa Peugeot Adventure Sochaux -museossa.
Autolla oli yhteisiä komponentteja Peugeot 205 T16 -ralliauton kanssa.
Penthouse (televisiosarja)

| Penthouse> 펜트하우스 |
| --- | --- |
Tyyli:  draama
Kestoaika:  70 min
Pääosissa:   Lee Ji-ah  Kim So-yeon  Eugene 
Alkuperämaa:   Korean tasavalta
Alkuperäiskieli:  korea
Verkko:   SBS
Esitetty:  26. lokakuuta 2020 –
Tuotantokausia:  1
Jaksoja:  21
Tuotanto
Tuotantoyhtiö(t):  Studio S Chorokbaem Media
Aiheesta muualla
Virallinen sivusto
IMDb
Penthouse (hangul: 펜트하우스; uudistettu latinisaatio: Penteuhauseu; engl. The Penthouse: War in Life) on televisioyhtiö SBS:n esittämä eteläkorealainen draamasarja. Sen päärooleissa ovat Lee Ji-ah, Kim So-yeon ja Eugene.
Näyttelijät

| 0 | 1 | 2 |
| --- | --- | --- |
|  Lee Ji-ah  | … |  Shim Su-ryeon   |
|  Kim So-yeon  | … |  Cheon Seo-jin   |
|  Eugene  | … |  Oh Yoon-hee   |
Aiheesta muualla

Viralliset kotisivut
Pertti Kärkkäinen

Pertti Ahti Olavi Kärkkäinen (3. huhtikuuta 1933 Viipuri – 10. tammikuuta 2017 Helsinki) oli suomalainen diplomaatti. Hän oli valtiotieteen kandidaatti ja toimi suurlähettiläänä Jakartassa (Indonesia) 1982–1985, Kuala Lumpurissa (Malesia) 1983–1985, Buenos Airesissa (Argentiina) 1988–1993, Santiagossa 1988–1991 (Chile, Argentiinasta käsin) ja Limassa (Peru, Argentiinasta käsin) 1991–1993.
Pertti Kärkkäinen oli myös aktiivinen radioamatööri vuodesta 1952 lähtien. Hänen kutsumerkkinsä olivat OH2MT ja OH3GQ.
Pertti Lahtinen

Pertti Kalevi Lahtinen (s. 25. huhtikuuta 1939 Tampere) on suomalainen vasemmistoliittolainen poliitikko. Lahtinen toimi kansanedustajana Hämeen läänin pohjoisesta vaalipiiristä vuosina 1987–1991 ja hän kuului Tampereen kaupunginvaltuustoon 1976–1996. Ennen Vasemmistoliiton perustamista Lahtinen edusti SKDL:ää ja SKP:tä.
Lahtinen työskenteli valajana vuodesta 1957. Vuosina 1976–1983 hän oli pääluottamusmies ja 1983–1985 tarkastaja. Ennen valintaansa eduskuntaan Lahtinen teki jälleen valajan töitä. Lahtinen kuului Suomen kommunistisen puolueen keskuskomiteaan vuodesta 1984. Hän toimi myös SKP:n Pirkanmaan piirijärjestön puheenjohtajana vuodesta 1985. SKP:n enemmistö perusti tuolloin Pirkanmaan piirin, koska oppositiokommunistien hallussa ollut SKP:n Tampereen piirijärjestö kieltäytyi noudattamasta puolueen päätöksiä.
Petrobras

| Petrobras |
| --- | --- |

Yritysmuoto:  Julkinen
Osake:  NYSE: PBR
ISIN:  BRPETRACNPR6
Perustettu:  1953
Toimitusjohtaja:  José Sérgio Gabrielli de Azevedo
Kotipaikka:  Rio de Janeiro, Brasilia
Toimiala:  Öljy ja gasoliini
Tuotteet:  Raakaöljy ja siitä johdetut tuotteet
Liikevaihto:  56,234 miljardia USD
Henkilöstö:  68 829
Kotisivu:  www.petrobras.com.br
Infobox OKVirheellinen NIMI-arvo: 
Petrobras (Petróleo Brasileiro S.A.) on brasilialainen valtio-omisteinen öljy-yhtiö, jonka pääkonttori sijaitsee Rio de Janeirossa. Yhtiö perustettiin 1953 Getúlio Vargasin toimiessa presidenttinä. Vaikka yhtiö menetti monopolinsa 1990-luvun lopulla, se on yhä merkittävä toimija alalla yli kahden miljoonan barrelin päivätuotannollansa. Lisäksi yhtiö omistaa mm. öljynjalostamoja ja -tankkereita.
Aiheesta muualla

Kuvia tai muita tiedostoja aiheesta Petrobras Wikimedia Commonsissa
Pennabilli

| Pennabilli |
| --- | --- |

 vaakuna
 Pennabilli
 Koordinaatit: 43°49′9″N, 12°15′59″E 
Valtio:   Italia
Alue:  Emilia-Romagna
Maakunta:  Rimini
Pinta-ala:  
 – Maa:  69,80  km²
Korkeus:  629 (min. 298 - maks. 1 375) m
Väkiluku (2013):  2 947 
 – Väestötiheys:  42  as./km²
 
 Kunnan kotisivut 
Infobox OKVirheellinen NIMI-arvo: 
Pennabilli on kunta Pohjois-Italiassa Riminin maakunnassa Emilia-Romagnan alueella. Kunnan alueella on ollut asutusta jo antiikin ajoilla. Kunta perustettiin vuonna 1300, kun kaksi kuntaa Penna ja Billi yhdistyivät. Kummallakin kunnalla oli oma linnansa korkealla kalliolla, ja ne ovat kuvattuina nykyisessä kunnan vaakunassa. Nykyisin linnat ovat raunioituneet.
Puolet kunnan pinta-alasta on Sasso Simonen ja Simoncellon luonnonpuistoa (Parco naturale del Sasso Simone e Simoncello), joka antaa mahdollisuudet monipuoliseen ulkoiluun ja liikuntaan.
Aiheesta muualla

Kuvia tai muita tiedostoja aiheesta Pennabilli Wikimedia Commonsissa
Riminin maakunta
Bellaria-Igea Marina | Casteldelci | Cattolica | Coriano | Gemmano | Maiolo | Misano Adriatico | Mondaino | Montefiore Conca | Montegridolfo | Montescudo-Monte Colombo | Morciano di Romagna | Novafeltria | Pennabilli | Poggio Torriana | Riccione | Rimini | Saludecio | San Clemente | San Giovanni in Marignano | San Leo | Sant’Agata Feltria | Santarcangelo di Romagna | Talamello | Verucchio
Pertti Hörman

Frans Pertti Hörman (23. huhtikuuta 1921 Viipuri – 28. marraskuuta 1941 Vienan Karjalan Suurlahti) oli taiteilijanimeltään Pertti Tulivuori. Hän oli monilahjainen taiteilija, joka hankki elantonsa esiintyvänä artistina. Pertti Tulivuori oli lahjakas laulaja ja muusikko. Lisäksi hän esiintyi voimistelu- ja akrobaattitaiteilijana. Hörman oli etniseltä taustaltaan romani, joka oli Suomen ensimmäinen romanielokuvanäyttelijä. Hän näytteli kahdessa eri SF-elokuvassa, jotka olivat: Jääkärin morsian vuodelta 1938 ja Aktivistit vuodelta 1939. Jääkärin morsian -elokuvassa hänet voidaan nähdä elokuvan alussa n. 5 minuutin kohdalla isossa joukkokohtauksessa Tuchumin asemalla, jossa kuhisee sotilaita ja sodan jaloista pakenevia pakolaisia. Hörman laulaa ja häntä säestää silloinen lapsitähti Heimo Haitto viulullaan. Vuonna 1939 valmistuneessa Aktivistit-elokuvassa Hörmanilla on koko elokuvan läpikulkeva rooli palveluspoika Pekan roolissa.
Pertti Hörman esiintyi ennen sotia Viipurissa tanssimuusikkona muun muassa Famido-nimeä kantavassa yhtyessä. Samassa yhtyeessä esiintyi myös 1950-luvulla tunnetuksi tullut kuplettilaulaja ja näyttelijä Jorma Ikävalko. Famidossa Hörman toimi laulajana ja rumpalina. Hörman tunnettiin Viipurissa kaunisäänisenä laulajana, ja hän oli aina esiintyessään pukeutunut hyvin istuvaan ja taitavasti leikattuun, näyttävään pukuun.
Aiheesta muualla

Pertti Hörman Elonetissä.
Perpetuum

| Perpetuum Online |
| --- | --- |
Kehittäjä:  Avatar Creations Kft.
Julkaisija:  Gamestorm Ltd.
Jakelija:  Steam, Avatar Creations Kft.
Julkaistu:  2010
Lajityyppi:  MMO, MMORPG
Pelimuoto:  moninpeli
Alusta:  Windows
Hinnoittelutapa:  kertamaksu
Jakelumuoto:  Digitaalinen jakelu
Vaatimukset:  2 GHz prosessori, 2 GB RAM, NVIDIA tai AMD 3D näytönohjain, jossa Shader Model 3.0 tuki, Windows XP, Internet-yhteys, 3GB kovalevytilaa
Lisää peliartikkeleitaVideopelien teemasivulla
Infobox OK : 
Perpetuum on robottiaiheinen sci-fi MMORPG-peli. Se sijoittuu kaukaiselle planeetalle, jota asuttavat robotit. Perpetuum on ottanut paljon mallia EVE Online pelistä ja myös sillä on vain yksi yhtenäinen pelattava maailma kaikille maailman pelaajille sekä aikapohjainen hahmojen tasonkehitys.
Pelissä ei ole kuukausimaksuja, mutta siitä tulee maksaa kertamaksu. Peli on saatavilla pelin kotisivuilta tai digijakelualusta Steamistä.
Tarina

Ei niin kaukaisessa tulevaisuudessa outo poikkeama avaa universumin portit ihmisille. Tämän myötä uusi teknologia, energia, informaatio ja atomin kokoiset esineet voidaan kuljettaa minne tahansa avaruudessa. Kaikista löydöistä mielenkiintoisin on maankaltainen planeetta, jossa ihmiskunta löytää uusia energianlähteitä, jotka ovat elintärkeitä sen kehitykselle. Tiellä on kuitenkin yksi este - planeettaa asuttavat synteettiset robotinkaltaiset elämänmuodot. Niiden teknologia ja resurssit ovat ihmiskunnan uuden valloituksen määränpäänä. Pelaajat voivat ottaa osaa monilla projektin osa-alueilla taistellen etulinjassa alueista, kehittäen jo rakennettua infrastruktuuria, vaihtaen hyödykkeitä ja palveluita ja jopa päättäen omat päämääränsä ja perustaen omia muita pelaajia yhdistäviä yhtiöitään.
Aiheesta muualla

Perpetuum Online kotisivut
Pat Summerall

Pat Summerall vuonna 2008
George Allen ”Pat” Summerall (10. toukokuuta 1930– 16. huhtikuuta 2013, Dallas) oli yhdysvaltalainen urheiluselostaja, ja entinen amerikkalaisen jalkapallon pelaaja. Hän pelasi yliopistotasolla Arkansasissa, josta hän valmistui vuonna 1953.
Summerall aloitti NFL-uransa vuonna 1952. Hänen ammattilaisjoukkueinaan olivat Detroit Lions (1952), Chicago Cardinals (1953–1957) ja New York Giants (1958–1961). Hän tuli myös tunnetuksi pitkästä urastaan amerikkalaisen jalkapallon ja ajoittain muidenkin urheilulajien selostajana.
Summerall sai vuonna 2004 maksansiirron ja vuonna 2006 hänelle tehtiin kaihileikkaus.
Opaali (artisti)

| Opaali |
| --- | --- |
 Olli "Märkäkorva" Mönkäre
Henkilötiedot
Muusikko
Laulukielet:  suomi
Tyylilajit:  Gangsta rap, Southern hip hop , Hardcore hip hop
Yhtyeet:  ORW Posse
Levy-yhtiöt:  Turnin' Records (2007) Monsp Records (2010) Olari 21 Musiikki (2016)
  [ Muokkaa Wikidatassa ] [ ohje ]  
Opaali (oik. Olli Mönkäre , s. 1985 )  on Orivedeltä kotoisin oleva rap-artisti, joka tunnetaan gangsta rap -tyylisestä tuotannostaan.
Ura

Opaali aloitti uransa vuonna 2000 ORW-possessa. Opaali asui Orivedellä noin 20 vuotta, jonka jälkeen muutti Tampereelle. Uransa aikana hänet tunnettiin varsin laajasta yhteistuotannosta Jujun kanssa. Opaalin debyyttialbumi Viisasten kivi julkaistiin Turnin' Recordsin kautta vuonna 2007. Samana vuonna Opaali julkaisi Viisasten kiveltä poisjääneistä kappaleista kootun Ehdon alla -mixtapen.
Vuonna 2009 Opaali muutti Tampereelta Helsinkiin, jossa hänen toisen studioalbuminsa Hinnalla millä hyvänsä nauhoitukset aloitettiin. Albumi julkaistiin 24. helmikuuta 2010 Monsp Recordsin kautta ja vierailijoina kuultiin mm. Tykopaattia, Jujua, Soppaa, Idän Ihmettä ja Tesoman Apteekkaria.
Opaalin tuotantopuolesta ovat vastanneet läpi levyjen pääosin muut tamperelaiset rap-artistit ja tuottajat, mm. Jon, Matlab, Jazzy-O, OSP, Skem, Tiedemies ja Otto Kallioinen.
Diskografia > Albumit

Viisasten kivi (Turnin' Records) (2007)
Hinnalla millä hyvänsä (Monsp Records) (2010)
Diskografia > EP:t

Paras aina (1999)
Edelleen fiktillä (2017)
Big Homie (2020)
Diskografia > Mixtapet

Ehdon alla (2007)
Diskografia > Singlet

Kaikki on saatava (2007)
Se on se jäbä (2016)
Lickini Bäk feat. Lik4-Ak1 X Pyhimy$ (2024)
Diskografia > Musiikkivideot

Fakta (2007)
Kaikki on saatava/Pyöveli (2007)
Se on se jäbä (2016)
Valehtelen (2016)
Lickini Bäk feat. Lik4-Ak1 X Pyhimy$ (2024)
Diskografia > ORW Posse

Kantapään kautta (EP, 2000)
Diskografia > Vierailijana

| Artisti | Kappale | Albumilta | Muut vierailijat | Vuosi |
| --- | --- | --- | --- | --- |
| Travis Bicle | "What Mitä" | Its Travis..! The Mixtape Pt.1 |  | 2005 |
| Juju | "Pajat" | Juju EP |  | 2005 |
| Juju | "Mis mun propsit on?" | Juju EP |  | 2005 |
| Juju | "Kuka oon" | Juju EP | ORW | 2005 |
| Juju | "Selvitys" | Sekavuudesta selvyyteen |  | 2008 |
| Kemmuru | "Lataa lataa" (bonusraita) | Meiltä puuttuu kaikki |  | 2010 |
| Puukko-B | "Mies ja kirves" | - |  | 2010 |
| Idän Ihme | "Jotain mihin tarttua" | Tästä ei sitte kerrota kellekkään | Juju | 2010 |
| Tiemiehet | "Wörkki" |  |  | 2017 |
Aiheesta muualla

Opaali Myspacessa (englanniksi)
Opaalin haastattelu Redrum-187 -sivustolla